Suvestinė redakcija nuo 2018-04-26 iki 2019-06-26

Įsakymas paskelbtas: TAR 2016-12-20, i. k. 2016-29142

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRIAMŲ LIETUVOS RESPUBLIKOS SVEIKATOS APSAUGOS ministerijAI

NEVEIKSNIŲ ASMENŲ BŪKLĖS PERŽIŪRĖJIMO FUNKCIJAI ATLIKTI, PLANAVIMO IR PaSKIRSTYMO SAVIVALDYBĖMS BEI SAVIVALDYBIŲ ATSISKAITYMO UŽ ŠIAS LĖŠAS TVARKOS APRAŠO PATVIRTINIMO

2016 m. gruodžio 19 d. Nr. V-1443

Vilnius

Atsižvelgdamas į Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymą ir siekdamas užtikrinti Lietuvos Respublikos vietos savivaldos įstatymo 7 straipsnio 37 punkto įgyvendinimą:

1. T v i r t i n u Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašą (pridedama).

2. N u s t a t a u, kad šis įsakymas įsigalioja 2017 m. sausio 1 d.

3. P a v e d u įsakymo vykdymą kontroliuoti viceministrui pagal veiklos sritį.

Sveikatos apsaugos ministras	Aurelijus Veryga

PATVIRTINTA

Lietuvos Respublikos sveikatos

apsaugos ministro 2016 m. gruodžio 19 d.

įsakymu Nr. V-1443

VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRIAMŲ LIETUVOS RESPUBLIKOS SVEIKATOS APSAUGOS ministerijAI

NEVEIKSNIŲ ASMENŲ BŪKLĖS PERŽIŪRĖJIMO FUNKCIJAI ATLIKTI, PLANAVIMO IR PaSKIRSTYMO SAVIVALDYBĖMS BEI SAVIVALDYBIŲ ATSISKAITYMO UŽ ŠIAS LĖŠAS TVARKOS APRAŠas

I SKYRIUS

BENDROSIOS NUOSTatos

1. Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašas (toliau – Aprašas) reglamentuoja Valstybės biudžeto specialiųjų tikslinių dotacijų, skirtų Lietuvos Respublikos sveikatos apsaugos ministerijai (toliau – Ministerija) neveiksnių asmenų būklės peržiūrėjimo funkcijai atlikti (toliau – specialiosios tikslinės dotacijos), planavimo ir paskirstymo savivaldybėms bei savivaldybių atsiskaitymo už šių lėšų panaudojimą tvarką.

2. Specialiosios tikslinės dotacijos skiriamos savivaldybėms Neveiksnių asmenų būklės peržiūrėjimo komisijos veiklai apmokėti.

II SKYRIUS

SPECIALIŲJŲ TIKSLINIŲ DOTACIJŲ SAVIVALDYBĖMS POREIKIO PLANAVIMAS

3. Savivaldybės ne vėliau kaip iki einamųjų metų balandžio 1 d. Ministerijai pateikia:

3.1. informaciją dėl specialiųjų tikslinių dotacijų poreikio apskaičiavimo ateinantiems biudžetiniams metams (n+1) pagal nustatytą formą (Aprašo 1 priedas);

Papunkčio pakeitimai:

Nr. V-508, 2018-04-24, paskelbta TAR 2018-04-25, i. k. 2018-06570

3.2. vertinimo kriterijų reikšmes (n–1)-ųjų ir (n–n + 2)-iesiems metams pagal nustatytą formą (Aprašo 2 priedas).

4. Specialiųjų tikslinių dotacijų poreikis apskaičiuojamas vadovaujantis Lėšų neveiksnių asmenų būklės peržiūrėjimo funkcijai atlikti apskaičiavimo metodika, patvirtinta Lietuvos Respublikos sveikatos apsaugos ministro 2015 m. rugsėjo 22 d. įsakymu Nr. V-1066 „Dėl Lėšų neveiksnių asmenų būklės peržiūrėjimo funkcijai atlikti apskaičiavimo metodikos patvirtinimo“ ir savivaldybių, vadovaujantis šio Aprašo 3.1 papunkčiu, pateikta informacija.

Punkto pakeitimai:

Nr. V-508, 2018-04-24, paskelbta TAR 2018-04-25, i. k. 2018-06570

5. Ministerija, apskaičiavusi savivaldybių specialiųjų tikslinių dotacijų poreikį, įtraukia jį į atitinkamų metų Ministerijos strateginio veiklos plano projektą.

Punkto pakeitimai:

Nr. V-508, 2018-04-24, paskelbta TAR 2018-04-25, i. k. 2018-06570

6. Ministerija į atitinkamų metų Ministerijos strateginio veiklos plano projektą gali įtraukti mažesnį nei pagal savivaldybių pateiktą informaciją ateinantiems biudžetiniams metams apskaičiuotą specialiųjų tikslinių dotacijų poreikį, jeigu savivaldybių, vadovaujantis šio Aprašo 3.1 papunkčiu, pateikta informacija nėra pagrįsta.

Punkto pakeitimai:

Nr. V-508, 2018-04-24, paskelbta TAR 2018-04-25, i. k. 2018-06570

III SKYRIUS

SPECIALIŲJŲ TIKSLINIŲ DOTACIJŲ SAVIVALDYBĖMS PASKIRSTYMAS

7. Ministerija, atsižvelgdama į Lietuvos Respublikos finansų ministerijos pateiktas atitinkamų metų maksimalių specialiųjų tikslinių dotacijų sumas, Lietuvos Respublikos Vyriausybės patvirtintame atitinkamų metų valstybės biudžeto ir savivaldybių biudžetų finansinių rodiklių projektų rengimo plane nustatytais terminais paskirsto ir raštu praneša savivaldybėms ateinantiems metams planuojamų skirti specialiųjų tikslinių dotacijų dydį.

8. Neskyrus Ministerijai pagal poreikį apskaičiuotų specialių tikslinių dotacijų, savivaldybėms lėšos yra mažinamos proporcingai.

9. Savivaldybės ne vėliau kaip per 10 darbo dienų nuo pranešimo apie maksimalių specialiųjų tikslinių dotacijų limitus gavimo dienos pateikia Ministerijai valstybės biudžeto projektinės programos sąmatas, parengtas pagal formą BF-5, patvirtintas Lietuvos Respublikos finansų ministro 2009 m. birželio 19 d. įsakymu Nr. 1K-194 „Dėl Lietuvos Respublikos valstybės biudžeto skaičiavimų, būtinų valstybės biudžeto projektui sudaryti, formų patvirtinimo“, neviršydamos numatytų specialiųjų tikslinių dotacijų limitų dydžio.

10. Specialiųjų tikslinių dotacijų paskirstymas savivaldybėms tvirtinamas Lietuvos Respublikos sveikatos apsaugos ministro įsakymu. Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytu terminu apie tai raštu informuojamos savivaldybės.

11. Informacija apie specialiųjų tikslinių dotacijų paskirstymą kiekvienai savivaldybei skelbiama Ministerijos interneto svetainėje www.sam.lrv.lt.

12. Savivaldybės per 5 darbo dienas nuo šio aprašo 10 punkte nurodytos informacijos pranešimo gavimo dienos Ministerijai pateikia:

12.1. savivaldybės rekvizitus (banko pavadinimas, sąskaitos Nr.);

12.2. valstybės biudžeto programos sąmatas (forma BFP-1 ir BFP-5), patvirtintas Lietuvos Respublikos finansų ministro 2009 m. sausio 14 d. įsakymu Nr. 1K-006 „Dėl Lietuvos Respublikos valstybės biudžeto programų sąmatų ir pažymų apie valstybės biudžeto asignavimų pakeitimus formų patvirtinimo“ (dviem egzemplioriais), neviršydamos numatytų specialiųjų tikslinių dotacijų limitų dydžio.

IV SKYRIUS

SPECIALIŲJŲ TIKSLINIŲ DOTACIJŲ PERVEDIMAS SAVIVALDYBĖMS

13. Specialiųjų tikslinių dotacijų sumas savivaldybėms pagal patvirtintas valstybės biudžeto programos sąmatas Ministerija perveda savivaldybei į jos nurodytą sąskaitą kas ketvirtį:

13.1. 1/12 metinių specialiųjų tikslinių dotacijų dydžio sumą – ne vėliau kaip iki einamųjų metų sausio 15 d., likusią I ketvirčio specialiųjų tikslinių dotacijų sumą – iki einamųjų metų kovo 1 d.;

13.2. II–IV ketvirčių specialiųjų tikslinių dotacijų sumas – kas ketvirtį, bet ne vėliau kaip iki einamojo ketvirčio pirmo mėnesio 15 d.

V SKYRIUS

SAVIVALDYBIŲ ATSISKAITYMas UŽ LĖŠŲ NAUDOJIMĄ

14. Savivaldybės už specialiųjų tikslinių dotacijų naudojimą Ministerijai atsiskaito pateikdamos:

14.1. ketvirčiui pasibaigus iki kito ketvirčio pirmo mėnesio 10 dienos, o metams pasibaigus ne vėliau kaip iki sausio 10 d. biudžeto išlaidų sąmatos vykdymo ataskaitą, parengtą pagal formą Nr. 2 „Metinė, ketvirtinė biudžeto išlaidų sąmatos vykdymo 20___ m. __________ d. ataskaita“, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“;

14.2. ne vėliau kaip per 14 kalendorinių dienų pažymą apie finansavimo sumas;

14.3. Neveiksnių asmenų būklės peržiūrėjimo funkcijos vykdymo įgyvendinimo ataskaitą ir informaciją apie numatomas nepanaudoti specialiųjų tikslinių dotacijų lėšas iki einamųjų metų gruodžio 31 d. pagal nustatytas formas:

14.3.1. pusmečiui pasibaigus, bet ne vėliau kaip iki liepos 20 d., pusmetinę vykdymo įgyvendinimo ataskaitą (Aprašo 3 priedas) ir informaciją apie einamaisiais metais sutaupytas specialiųjų tikslinių dotacijų lėšas, kurių iki metų pabaigos numato nepanaudoti (Aprašo 4 priedas);

14.3.2. devyniems mėnesiams pasibaigus, bet ne vėliau kaip iki spalio 20 d., devynių mėnesių vykdymo įgyvendinimo ataskaitą (Aprašo 3 priedas) ir informaciją apie einamaisiais metais sutaupytas specialiųjų tikslinių dotacijų lėšas, kurių iki metų pabaigos numato nepanaudoti (Aprašo 4 priedas);

14.3.3. metams pasibaigus, bet ne vėliau kaip iki sausio 20 d., metinę vykdymo įgyvendinimo ataskaitą (Aprašo 3 priedas).

Papunkčio pakeitimai:

Nr. V-1107, 2017-09-21, paskelbta TAR 2017-09-22, i. k. 2017-14985

15. Savivaldybės, teikdamos Ministerijai 14.1 papunktyje nurodytas ataskaitas, kartu pateikia aiškinamąjį raštą apie nepanaudotas specialiąsias tikslines dotacijas, kuriame nurodyta specialiosios tikslinės dotacijos suma ir nepanaudojimo priežastys, o esant specialiųjų tikslinių dotacijų trūkumui – pagrindžiančią informaciją. Specialiųjų tikslinių dotacijų suma gali būti keičiama, atsižvelgiant į 14.3 papunktyje nurodytą informaciją, pakeičiant specialiųjų tikslinių dotacijų paskirstymo sumas, kurios tvirtinamos Lietuvos Respublikos sveikatos apsaugos ministro įsakymu.

Punkto pakeitimai:

Nr. V-1107, 2017-09-21, paskelbta TAR 2017-09-22, i. k. 2017-14985

16. Metams pasibaigus, ne vėliau kaip iki sausio 5 d., savivaldybės privalo grąžinti nepanaudotas specialiąsias tikslines dotacijas į Ministerijos sąskaitą Nr. LT81 7300 0100 0245 5511, esančią AB „Swedbank“, o Ministerija – į valstybės biudžetą.

17. Pasikeitus 12.1 papunktyje nurodytiems rekvizitams, savivaldybės nedelsdamos, bet ne vėliau kaip per 3 darbo dienas apie rekvizitų pakeitimus turi raštu informuoti Ministeriją.

VI SKYRIUS

BAIGIAMOSIOS NUOSTATOS

18. Ministerija turi teisę paprašyti papildomos informacijos, susijusios su specialiųjų tikslinių dotacijų panaudojimu.

19. Savivaldybėms skirtos specialiosios tikslinės dotacijos turi būti naudojamos teisės aktų nustatyta tvarka ir pagal tikslinę paskirtį.

_________________________

Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo

1 priedas

(savivaldybės pavadinimas)

INFORMACIJA DĖL SPECIALIŲJŲ TIKSLINIŲ DOTACIJŲ POREIKIO

ATEINANTIEMS BIUDŽETINIAMS (n+1) METAMS APSKAIČIAVIMO

1. Informacija apie savivaldybėje sudarytą (-as) Komisiją (-as) ir jos veiklą:

Komisijų skaičius	Komisijos narių skaičius	Iš jų Komisijos narių valstybės tarnautojų skaičius	Komisijos pirmininkas*	(n-1)-ųjų metų Komisijos posėdžių faktinis metinis valandų skaičius (val.)	(n-1)-ųjų metų Komisijos išnagrinėtų asmenų, teismo sprendimu pripažintų neveiksniu tam tikroje srityje, būklės peržiūrėjimo bylų skaičius (vnt.)	(n+1)-ųjų metų numatomų inicijuoti bylų skaičius (vnt.)
*nurodyti, ar Komisijos pirmininko funkcijas vykdys Komisijos narys valstybės tarnautojas, ar komisijos narys ne valstybės tarnautojas (darbuotojas, dirbantis pagal darbo sutartį).

2. Informacija apie savivaldybėje sudarytos Komisijos sekretoriaus funkcijų vykdymą:

2.1. Jei Komisijos sekretoriaus funkcijoms vykdyti įsteigiama pareigybė (darbuotojo, dirbančio pagal darbo sutartį), nurodyti pareigybės krūvį (pvz., 0,25).

Tuo atveju, kai vadovaujantis Lėšų neveiksnių asmenų būklės peržiūrėjimo užtikrinimo funkcijai atlikti apskaičiavimo metodikos, patvirtintos Lietuvos Respublikos sveikatos apsaugos ministro 2015 m. rugsėjo 22 d. įsakymu Nr. V-1066 (Lietuvos Respublikos sveikatos apsaugos ministro 2017 m. gruodžio 22 įsakymo Nr. V-1495 redakcija), 6.3 papunkčiu, steigiamas Komisijos sekretoriaus pareigybės etatas, nurodyti šių pareigybių skaičių.

2.2. Jei Komisijos sekretoriaus funkcijos pavedamos vykdyti savivaldybės administracijoje dirbančiam darbuotojui (papildomos funkcijos vykdymas), nurodyti, ar šios funkcijos pavedamos valstybės tarnautojui, ar darbuotojui, dirbančiam pagal darbo sutartį.

___________________________________

Priedo pakeitimai:

Nr. V-508, 2018-04-24, paskelbta TAR 2018-04-25, i. k. 2018-06570

Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai Neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo

2 priedas

(savivaldybės pavadinimas)

NEVEIKSNIŲ ASMENŲ BŪKLĖS PERŽIŪRĖJIMO FUNKCIJOS VYKDYMO VERTINIMO KRITERIJAI IR JŲ REIKŠMĖS

Eil. Nr.	Vertinimo kriterijų pavadinimai ir mato vienetai	Vertinimo kriterijų reikšmės

(n-1)-ųjų	n-ųjų	(n+1)-ųjų	(n+2)-ųjų
1.	Išnagrinėtų bylų dalis nuo visų Neveiksnių asmenų būklės peržiūrėjimo komisijos inicijuotų asmens būklės peržiūrėjimo bylų skaičiaus (proc.)
2.	Neveiksnių asmenų būklės peržiūrėjimo komisijos inicijuotų asmens būklės peržiūrėjimo bylų skaičius (vnt.)
3.	Išnagrinėtų Neveiksnių asmenų būklės peržiūrėjimo komisijos inicijuotų asmens būklės peržiūrėjimo bylų skaičius (vnt.)
4.	Neveiksnių asmenų būklės peržiūrėjimo komisijos priimtų sprendimų kreiptis į teismą skaičius (vnt.)

Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai Neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo

3 priedas

(savivaldybės pavadinimas)

NEVEIKSNIŲ ASMENŲ BŪKLĖS PERŽIŪRĖJIMO FUNKCIJOS VYKDYMO ĮGYVENDINIMO ATASKAITA

_______________________ (laikotarpis)

Eil. Nr.	Vertinimo kriterijų pavadinimas	Vertinimo kriterijų reikšmės	Nurodomos priežastys, dėl kurių nepasiektos arba viršytos vertinimo kriterijų reikšmės

Planas	Įvykdyta	Įvykdymo procentas (%)

Valstybės biudžeto specialiųjų tikslinių dotacijų,

skiriamų Lietuvos Respublikos sveikatos apsaugos

ministerijai Neveiksnių asmenų būklės peržiūrėjimo

funkcijai atlikti, planavimo ir paskirstymo

savivaldybėms bei savivaldybių atsiskaitymo už šias

lėšas tvarkos aprašo

4 priedas

_______________________________________________

(savivaldybės pavadinimas)

INFORMACIJA APIE NUMATOMAS NEPANAUDOTI SPECIALIŲJŲ TIKSLINIŲ DOTACIJŲ LĖŠAS

IKI EINAMŲJŲ METŲ GRUODŽIO 31 D.

(ataskaitinis laikotarpis)

Planuojamas einamųjų metų gruodžio 31 d. nepanaudotų lėšų likutis (eurų)	Nepanaudojimo priežastys

_______________________________

(Rengėjo v., pavardė, tel. Nr.)

Papildyta priedu:

Nr. V-1107, 2017-09-21, paskelbta TAR 2017-09-22, i. k. 2017-14985

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-1107, 2017-09-21, paskelbta TAR 2017-09-22, i. k. 2017-14985

Dėl Lietuvos Respublikos sveikatos apsaugos ministro 2016 m. gruodžio 19 d. įsakymo Nr. V-1443 „Dėl Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-508, 2018-04-24, paskelbta TAR 2018-04-25, i. k. 2018-06570

Dėl Lietuvos Respublikos sveikatos apsaugos ministro 2016 m. gruodžio 19 d. Įsakymo Nr. V-1443 „Dėl Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo patvirtinimo“ pakeitimo